მ ე ო ც ნ ე ბ ე ს

**ვ. კ. კიუხელბეკერს**

**მწარე ვნებაში შენ ნახულობ სიამოვნებას,**

**შენ მოგწონს მწარე ცრემლების დენა.**

**ამაო ცეცხლით, მხურვალებით არ ღლი გონებას**

**და გულში ბუდობს ნაღვლიანი და ჩუმი ტკენა.**

**არ გყვარებია, დამიჯერე, უვიცო ბავშვო,**

**ნეტავი ერთხელ, ცრემლს თვალებზე რომ აღარ აშრობ,**

**შეგემთხვეს ნამდვილ სიყვარულის შმაგი წამება,**

**რომ ის შენს სისხლში დატრიალდეს შხამის ალებად,**

**როცა უძილო ღამის შავმა, გრძელმა წუთება,**

**ლოგინში ნელა გტანჯოს, მოგცეს გულის ხუთება.**

**გენატროს ძილი და შებრალება,**

**ვერც წამწამები შეკრან თვალებმა,**

**ეხუტებოდე შენ ქვითინით მხურვალე საბანს,**

**ცოფი გახმობდეს, უნაყოფო სურვილით ჯაბანს,**

**გჯეროდეს: ვერც კი დაიკვეხებდა**

**მისდამი ზიანს შენი გონება**

**დაეცემოდა სატრფოს ფეხებთან**

**და თვით ღმერთების გასაგონებლად,**

**გაოგნებული, ფერწასული, აცახცახებით,**

**რაც კი ძალა გაქვს დაიძახებდი:**

**”მომეცით, ღემრთნო, დამიბრუნეთ საწყალი გონი,**

**დამომაშორეთ ეს მაცდური სახის ჩვენება,**

**დიდხანს მიყვარდა: დამიბურნეთ მე მოსვენება”. . .**

**მაგრამ ის სახე, სიყვარული ბნელ გულის მქონი,**

**შენ შეგრჩებოდა მაინც მარად, როგორც ხსენება.**

**1818**